
PARLAMENTUL ROMÂNIEI

CAMERA DEPUTAŢILOR
	Comisia pentru mediu și echilibru 
ecologic

Nr. 4c-8/527/2023


	Comisia pentru administraţie publică şi    amenajarea teritoriului
Nr.4c-7/131/2023


Bucureşti, 13.09.2023

BIROUL PERMANENT

AL

CAMEREI DEPUTAŢILOR


Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţã a Guvernului nr.183/2022 privind stabilirea unor măsuri pentru finanţarea unor proiecte de regenerare urbană, transmis spre examinare pe fond, în procedură de urgență, Comisiei pentru mediu și echilibru ecologic și Comisiei pentru pentru administraţie publică şi amenajarea teritoriului, cu adresa nr. PLx.101/2023 din 27 februarie 2023.   
În raport cu obiectul și conținutul său, proiectul de lege face parte din categoria legilor ordinare.

În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

	PREŞEDINTE,

Virgil-Daniel Popescu
	PREȘEDINTE,

Budăi Marius-Constantin

PARLAMENTUL ROMÂNIEI

Bucureşti, 13.09.2023

RAPORT COMUN

proiectului de Lege pentru aprobarea Ordonanţei de urgenţã a Guvernului nr.183/2022 privind stabilirea unor măsuri pentru finanţarea 
unor proiecte de regenerare urbană

În conformitate cu prevederile art.95 și 117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru mediu și echilibru ecologic și Comisia pentru administrație publică și amenajarea teritoriului au fost sesizate spre examinare pe fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.183/2022 privind stabilirea unor măsuri pentru finanţarea unor proiecte de regenerare urbană, trimis cu adresa nr. PLx 101/2023 din 27 februarie 2023 și înregistrat la Comisia pentru mediu și echilibru ecologic cu nr. 4c-8/114/28.02.2023, respectiv la Comisia pentru administratie și amenajarea teritoriului cu  nr.4c-7/131/28.02.2023.
           Senatul, în calitate de primă Cameră sesizată, a adoptat proiectul de lege în ședința din 20 februarie 2023, cu respectarea prevederilor articolului 76 alineatul (2) din Constituția României, republicată. 

La întocmirea prezentului raport preliminar, Comisia a avut în vedere: 


- avizul favorabil al Consiliului Legislativ (nr.1440/21.12.2022)

- avizul favorabil al Comisiei pentru agricultură, silvicultură, industrie alimentară și servicii specifice (nr.4c-5/241/29.03.2023)


-avizul favorabil al Comisie pentru industrii și servicii                                   (nr.4c-3/109/28.03.2023)

         - avizul favorabil al Comisie pentru cultură, arte, mijloace de informare 
în masă (nr.4c-12/73/10.05.2023)  
        - avizul favorabil al Comisie juridică, de disciplină şi imunităţi (nr.4c-13/175/2023)  
  
Proiectul de lege are ca obiect de reglementare stabilirea cadrului general de finanţare din fonduri externe nerambursabile a proiectelor pentru regenerarea urbană ce urmează a fi finanţate din fonduri europene alocate în cadrul Programelor Operaţionale Regionale. Potrivit actului normativ, regenerarea urbană reprezintă ansamblul de măsuri de transformare a unor zone specific delimitate din cadrul localităţilor urbane, printr-un set de acţiuni integrate în domeniile economic, social, mediu şi arhitectural-urbanistic în scopul creşterii calităţii mediului urban şi implicit îmbunătăţirea condiţiilor de viaţă a populaţiei şi creşterea oportunităţilor economice. Astfel, sunt prevăzute măsuri pentru reglementarea activităţilor având ca scop regenerarea, pentru stabilirea demersurilor de planificare, identificare şi definire a categoriilor de proiecte care pot intra în această categorie. Proiectul vizează etapele premergătoare depunerii de proiecte mature prin integrarea zonele de regenerare urbană în planurile urbanistice şi de amenajare, precum şi elaborarea documentaţiilor necesare pentru implementarea proiectelor de regenerare urbană, respectiv identificarea zonelor în care se preconizează operaţiuni urbanistice de regenerare urbană şi stabilirea categoriilor de activităţi ce pot fi incluse în proiectele de regenerare urbană, în funcţie de nevoile identificate şi specificitatea zonei.
În conformitate cu prevederile art.62 şi art.64 din Regulamentul Camerei Deputaţilor, republicat, cu modificările și completările ulterioare, membrii celor două comisii au examinat proiectul de lege în ședințe separate.

Membrii Comisiei pentru administrație publică și amenajarea teritoriului au examinat proiectul de lege sus menționat în ședința din 24 aprilie 2023. 

La ședința Comisiei pentru administrație publică și amenajarea teritoriului deputații au fost prezenți conform listei de prezență.


La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaților, republicat, cu modificările și completările ulterioare, doamna Andreea Naggar – secretar de stat în cadrul Ministerului Investițiilor și Proiectelor Europene.

Membrii Comisiei pentru mediu și echilibru ecologic au dezbătut proiectul de lege în ședința din 13 septembrie 2023. 

La ședința Comisiei pentru mediu și echilibru ecologic deputații au fost prezenți conform listei de prezență.
La dezbaterile care au avut loc a participat, în calitate de invitat, în conformitate cu prevederile art.56 din Regulamentul Camerei Deputaților, republicat, cu modificările și completările ulterioare, doamna Andreea Naggar – secretar de stat în cadrul Ministerului Investițiilor și Proiectelor Europene.

În urma dezbaterilor și a opiniilor exprimate, membrii celor două comisii au hotărât, cu majoritate de voturi, să propună plenului Camerei Deputaților adoptarea proiectului de Lege pentru aprobarea Ordonanţei de urgenţã a Guvernului nr.183/2022 privind stabilirea unor măsuri pentru finanţarea unor proiecte de regenerare urbană în forma adoptată de Senat.

În raport de obiectul și conținutul său, proiectul de lege face parte din categoria legilor ordinare.

Conform prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat cu modificările şi completările ulterioare, Camera Deputaţilor este Cameră decizională.

	PREŞEDINTE,

Virgil-Daniel Popescu
	PREȘEDINTE,

Budăi Marius-Constantin 


	SECRETAR,

Ervin Molnar
	SECRETAR,

Radu – Marcel TUHUȚ


	Consilier parlamentar,

  Alina Maria Alexandriuc
	Consilier parlamentar, 

Roxana Ardeleanu

